ddrg/super_eurlex huggingface dataset:
on vakavasti ja/tai järjestelmällisesti rikkonut säännöksiä, joilla tämä direktiivi on sisällytetty kansalliseen lainsäädäntöön.

on vakavasti ja järjestelmällisesti rikkonut säännöksiä, joilla tämä direktiivi on sisällytetty kansalliseen lainsäädäntöön.”

”Säilytysyhteisön on oltava luottolaitos, jonka sääntömääräinen kotipaikka sijaitsee yhteisössä ja jolla on kansallisen lainsäädännön tai luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY (uudelleenlaadittu toisinto) mukainen toimilupa.”

”Säilytysyhteisön on oltava luottolaitos, jonka sääntömääräinen kotipaikka sijaitsee yhteisössä ja jolla on luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annetun Euroopan parlamentin ja neuvoston direktiivin 2006/48/EY (uudelleenlaadittu toisinto) mukainen toimilupa.”

”d) vaihtoehtoisen sijoitusrahaston hoitajan on osoitettava, että kolmas osapuoli on pätevä ja kykenevä suoriutumaan kyseisistä tehtävistä, että sen valinnassa on noudatettu asianmukaista huolellisuutta ja että vaihtoehtoisen sijoitusrahaston hoitajalla on jatkuvasti tosiasiallisesti mahdollisuus valvoa siirretyn tehtävän hoitamista, antaa kolmannelle osapuolelle milloin tahansa lisäohjeita ja peruuttaa siirto välittömästi, jos se on sijoittajien edun mukaista.”
2.6

Koska ei ole täysin selvää, onko euron väärentämisen torjunnan edellyttämistä toimenpiteistä annetun asetuksen (EY) N:o 1338/2001 vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutaksi, 28 päivänä kesäkuuta 2001 annetussa neuvoston asetuksessa (EY) N:o 1339/2001 (7) oleva viittaus asetukseen (EY) N:o 1338/2001 dynaaminen, on tarpeen antaa toinen asetusehdotus, jolla ehdotetun asetuksen vaikutukset ulotetaan koskemaan myös niitä jäsenvaltioita, jotka eivät kuulu euroalueeseen (8), erityisesti 4 ja 5 artiklaa koskevien muutosten osalta. Kun kyseessä ovat sellaiset ”menettelyt, jotka Euroopan keskuspankki määrittää” ja joihin ehdotetun asetuksen mukaan muutetun asetuksen (EY) N:o 1338/2001 6 artiklan 1 kohdassa viitataan, EKP:llä on kuitenkin parhaat edellytykset päättää euroseteleihin liittyvien menettelyjensä täytäntöönpanosta, kuten edellä on todettu. Tähän liittyen ja ottaen huomioon sen maantieteellisen alueen rajat, jossa euro on käytössä laillisena maksuvälineenä, EKP päätti heinäkuussa 2006 (9), että näitä menettelyjä sovelletaan uusissa eurojärjestelmään osallistuvissa jäsenvaltioissa, kun ne ottavat euron käyttöön.
FI Euroopan unionin virallinen lehti C 49/35

EUROOPAN KESKUSPANKIN LAUSUNTO,

annettu 21 päivänä helmikuuta 2006,

Euroopan unionin neuvoston pyynnöstä, koskien ehdotusta neuvoston asetukseksi rahapolitiikan alalla annettujen neuvoston asetusten (ETY) N:o 3181/78 ja (ETY) N:o 1736/79 kumoamisesta

(CON/2006/8)

(2006/C 49/11)

Euroopan keskuspankki vastaanotti 1 päivänä helmikuuta 2006 Euroopan unionin neuvostolta pyynnön antaa lausunto ehdotuksesta neuvoston asetukseksi rahapolitiikan alalla annettujen neuvoston asetusten (ETY) N:o 3181/78 ja (ETY) N:o 1736/79 kumoamisesta (KOM(2005)611 lopullinen) (jäljempänä ’ehdotettu asetus’). EKP:n toimivalta antaa lausunto perustuu Euroopan yhteisön perustamissopimuksen 105 artiklan 4 kohtaan, koska ehdotettuun asetukseen sisältyy säännöksiä, jotka koskevat Euroopan valuuttajärjestelmää (EMS) ja Euroopan rahapoliittisen instituutin tehtäviä, jotka siirtyivät EKP:lle Euroopan keskuspankkijärjestelmän ja Euroopan keskuspankin perussäännön 44 artiklan mukaisesti. Tämän lausunnon on antanut EKP:n neuvosto Euroopan keskuspankin työjärjestyksen 17.5 artiklan ensimmäisen virkkeen mukaisesti.

1. Erityishuomautuksia

EKP esittää kaksi ehdotettua asetusta koskevaa erityishuomautusta.

1.1 Ehdotetun asetuksen nimi

EKP ehdottaa, että ehdotetun asetuksen nimi muutettaisiin siten, että se heijastaisi paremmin niiden kahden vanhentuneen asetuksen asiasisältöä, jotka on kumottava, koska nämä molemmat asetukset liittyvät enemmän EMS:n toimintaan kuin laajempaan rahapolitiikan alaan.

1.2 Viittaus EKP:n lausuntoon

Perustamissopimuksen 253 artiklan mukaan neuvoston antamissa asetuksissa on viitattava niihin lausuntoihin, jotka perustamissopimuksen mukaan on hankittava. EKP ehdottaa tämän vuoksi, että ehdotetun asetuksen johdanto-osan viittauskappaleissa viitattaisiin tähän lausuntoon.

2. Muutosehdotukset

Muutokset, joita ehdotettuun asetukseen olisi edellä esitetyn perusteella tehtävä, esitetään tämän lausunnon liitteessä.

Annettu Frankfurt am Mainissa 21 päivänä helmikuuta 2006. Jean-Claude TRICHET EKP:n puheenjohtaja
3.

EKP suhtautuu myönteisesti siihen, että määräaikaa, johon mennessä jäsenvaltioiden on saatettava direktiivi 2004/39/EY (2) osaksi kansallista lainsäädäntöään, jatketaan kuudella kuukaudella eli lokakuuhun 2006 ja siihen, että direktiivin 2004/39/EY varsinaista soveltamista varten annetaan kuuden kuukauden lisäaika, joka on käytettävissä sen jälkeen kun direktiivi on saatettu osaksi kansallista lainsäädäntöä, sillä nämä toimenpiteet ovat osoittautuneet tarpeellisiksi sekä jäsenvaltioille että sijoituspalveluyrityksille. Lisäksi EKP toteaa, että neuvosto ja Euroopan parlamentti harkitsevat tällä hetkellä määräaikojen pidentämistä vielä kolmella lisäkuukaudella eli yhdeksään kuukauteen. EKP ei vastusta myöskään tällaista jatkoaikaa.
5.

Ehdotetulla asetuksella edistetään Euroopan unionin ja siten myös euroalueen kattavan johdonmukaisen julkisyhteisöjen neljännesvuositilinpitojärjestelmän laatimista koskevan kokonaistavoitteen saavuttamista. Se täydentää olemassa olevia julkisyhteisöjen neljännesvuositilinpidon tietoja, sellaisina kuin ne on määritelty neuvoston asetuksen (EY) N:o 2223/96 täytäntöönpanosta julkisen rahoituksen lyhyen aikavälin tilastojen osalta 3 päivänä helmikuuta 2000 annetulla komission asetuksella (EY) N:o 264/2000 (2), muita kuin rahoitustilejä koskevasta julkisyhteisöjen neljännesvuositilinpidosta 10 päivänä kesäkuuta 2002 annetulla Euroopan parlamentin ja neuvoston asetuksella (EY) N:o 1221/2002 (3) ja rahoitustilejä koskevasta julkisyhteisöjen neljännesvuositilinpidosta 10 päivänä maaliskuuta 2004 annetulla Euroopan parlamentin ja neuvoston asetuksella (EY) N:o 501/2004 (4).
II.

Kahdeksanteen, yhdeksänteen ja kymmenenteen EKR:oon sovellettavan varainhoitoasetuksen mukaisesti johdon (3) vastuulla on laatia EKR:jen lopullinen tilinpäätös ja varmistaa tilinpäätöstietojen riittävyys sekä tilien perustana olevien toimien laillisuus ja asianmukaisuus: a) EKR:jen lopullisen tilinpäätöksen osalta johdon vastuulla on sisäisen valvonnan suunnittelu, täytäntöönpano ja ylläpito. Tarkoituksena on valvoa tilinpäätöksen laadintaa ja tilinpäätöstietojen riittävyyttä ja varmistaa, että tilinpäätöksessä ei esiinny petoksista tai virheistä johtuvia olennaisesti virheellisiä tietoja. Lisäksi johdon tehtävänä on valita sovellettaviksi asianmukaiset tilinpäätösperiaatteet, jotka perustuvat EKR:n tilinpitäjän (4) hyväksymiin kirjanpitosääntöihin, ja tehdä vallitsevassa tilanteessa asianmukaisia kirjanpidollisia arvioita. Komissio hyväksyy EKR:jen lopullisen tilinpäätöksen. b) Tapa, jolla johto hoitaa tilien perustana olevien toimien laillisuuteen ja asianmukaisuuteen liittyvää vastuutaan, riippuu EKR:jen talousarvion toteuttamistavasta. Suoran keskitetyn hallinnoinnin kohdalla toteuttamistehtävät suoritetaan komission yksiköissä. Hajautetun hallinnoinnin kohdalla toteuttamistehtävät siirretään kolmansille maille ja välillisen keskitetyn hallinnoinnin kohdalla muille elimille. Yhteistyössä toteutetun hallinnoinnin tapauksessa toteuttamistehtävät on jaettu komission ja kansainvälisten järjestöjen kesken. Toteuttamistehtävien on oltava moitteettoman varainhoidon periaatteen mukaisia, mikä edellyttää vaikuttavan ja tehokkaan sisäisen valvonnan suunnittelua, täytäntöönpanoa ja ylläpitoa, riittävää valvontaa ja tarkoituksenmukaisia toimenpiteitä, joiden avulla estetään sääntöjenvastaisuudet ja petokset, ja tarvittaessa oikeudellisia toimia, joiden avulla peritään takaisin aiheettomasti maksetut tai käytetyt varat. Sovelletusta toteuttamistavasta riippumatta komissio on viime kädessä vastuussa EKR:jen tilien perustana olevien toimien laillisuudesta ja asianmukaisuudesta.
C 233/3

Erityiskertomus nro 10/2019

EU:n laajuiset pankkien stressitestit: pankeista annettujen tietojen määrä on ennennäkemättömän suuri, mutta koordinointia ja riskien painottamista on lisättävä

(2019/C 233/03)

Euroopan tilintarkastustuomioistuin tiedottaa, että erityiskertomus nro 10/2019 EU:n laajuiset pankkien stressitestit: pankeista annettujen tietojen määrä on ennennäkemättömän suuri, mutta koordinointia ja riskien painottamista on lisättävä, on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internet-sivustolla: http://eca.europa.eu.
C 423/18

Erityiskertomus nro 25/2018

”Tulvadirektiivi: riskien arvioinnissa on edistytty, mutta suunnittelua ja täytäntöönpanoa on parannettava”

(2018/C 423/03)

Euroopan tilintarkastustuomioistuin tiedottaa, että erityiskertomus nro 25/2018 ”Tulvadirektiivi: riskien arvioinnissa on edistytty, mutta suunnittelua ja täytäntöönpanoa on parannettava” on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internetsivustolla: http://eca.europa.eu
FI Euroopan unionin virallinen lehti C 439/11

Erityiskertomus nro 23/2017

”Yhteinen kriisinratkaisuneuvosto: Pankkiunionia koskeva haastava työ on aloitettu, mutta edessä on vielä pitkä tie”

(2017/C 439/07)

Euroopan tilintarkastustuomioistuin tiedottaa, että erityiskertomus nro 23/2017 ”Yhteinen kriisinratkaisuneuvosto: Pankkiunionia koskeva haastava työ on aloitettu, mutta edessä on vielä pitkä tie” on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internet-sivustolla (http://eca.europa.eu).
74.

Asetuksen (EY) N:o 648/2005 antamisen ja täytäntöönpanon myötä riskianalyysiin perustuvasta tullivalvonnasta tulee jäsenvaltioille arkipäivää ja lakisääteinen velvoite (asetuksen (ETY) N:o 2913/92, sellaisena kuin se on muutettuna asetuksella (EY) N:o 648/2005, 13 artikla). Jo käyttöön otettu riskitietolomake (RIF) on keskeinen osa kehitystyötä, jonka tavoitteena on asetuksen (EY) N:o 648/2005 edellyttämä yhteinen riskinhallintajärjestelmä, joka helpottaa tullivalvontaan, myös käynnissä olevaan passitukseen, liittyviä riskejä koskevan tiedon vaihtoa jäsenvaltioiden kesken.
EIT on sitä mieltä, että lisäpalkkiot, osaamis- ja innovaatioyhteisöjen hallintohenkilöstön peruspalkkauksen muuttuvina osatekijöinä, noudattavat kaikkia asiaankuuluvia sääntöjä ja määräyksiä, erityisesti Horisontti 2020 -puiteohjelman selitetyn vakioavustussopimuksen osaa 1.1.3, joka määrittelee edunsaajien maksamien muuttuvien osatekijöiden kelpoisuusehdot. Tarkemmin sanoen muuttuvat osatekijät valtuutettiin työsopimuksilla, ne määritettiin objektiivisten ehtojen perusteella, jotka osaamis- ja innovaatioyhteisöjen oikeussubjekti kirjasi ja EIT tarkisti. Todellinen työntekijöille maksettu nettosumma riippuu sovellettavasta ennakonpidätysasteesta ja työntekijöiden yksilöllisestä verotilanteesta. Bruttosumman noin 40–50 prosentin veron perusteella, jonka tilintarkastustuomioistuin raportoi, nettosumma on keskimäärin 6 000–7 000 euroa/henkilö.

Vaikka lisäpalkkioiden korvaamiskäytäntö – palkkion muuttuvana ja suoritusperusteisena osana – voi olla epätavallinen, osaamis- ja innovaatioyhteisöjen ajamat tavoitteet liiketoimintaorganisaationa, kuten rahoituksen kestävyyteen tähtääminen, ovat myös epätavallisia, eikä niitä löydy muista ohjelmista. Muuttuvien elementtien käyttö peruspalkkion osana voi tarjota voimakkaan kannustimen hyvään suoriutumiseen ja varmistaa, että rahalle saadaan vastinetta. Itse asiassa osaamis- ja innovaatioyhteisöjen hallintohenkilöstön suoritusperusteinen palkitseminen on asianmukaisin voittoa tavoittelevassa mallissa. Lisäksi on tärkeää huomata, että EIT:n osuus osaamis- ja innovaatioyhteisöjen hallintohenkilöstölle maksetuista palkkioista, lisäpalkkiot mukaan luettuna, pidetään EIT:n vuoden 2016 avustussopimuksissa vahvistetun katon alapuolella.

Lopuksi EIT on sitä mieltä, että tilintarkastustuomioistuimen erityiskertomuksen nro 4/2016 suositus nro 3 on merkityksellinen tässä asiayhteydessä. Tilintarkastustuomioistuimen mukaisesti ”EIT:n tulisi hakea suurempaa autonomiaa ja hyödyntää joustavuuttaan Horisontti 2020:n oikeusperustassa. Erityisesti sen tulisi ottaa käyttöön erityissääntöjä, jotka on räätälöity sen osaamis- ja innovaatioyhteisökumppaneiden tarpeisiin”. Tämä on täsmälleen sitä, mitä EIT on tehnyt hyväksyessään suoritusperusteisen palkkiojärjestelmän, jonka kyseessä oleva osaamis- ja innovaatioyhteisön oikeussubjekti on esitellyt.

Mitä tulee PR-suhteisiin liittyviin palveluihin, joita toinen osaamis- ja innovaatioyhteisö, arvostettu julkinen yliopisto, on ostanut, on tärkeää huomata, että PR-palveluita tarjoava alihankkija on valittu kilpailutetulla tarjousprosessilla, joka on suoritettu täysin osaamis- ja innovaatiokumppanin hankintasääntöjä noudattaen. Siksi EIT on sitä mieltä, että paras vastine rahalle on varmistettu ja moitteettoman varainhoidon periaatteita on noudatettu. Tilintarkastuksen päätelmä moitteettomasta varainhoidosta on epäselvä, koska tuomioistuin ei ole tarjonnut vertailevia viitehintoja osaamis- ja innovaatiokumppanin hankkimista palveluista.
c)

Poliisiakatemian tarkoituksena on avustaa jäsenvaltioiden ylempien poliisiviranomaisten koulutuksessa optimoimalla poliisiakatemiaan kuuluvien koulutuslaitosten välinen yhteistyö. Se tukee ja kehittää eurooppalaista tapaa käsitellä tärkeimpiä jäsenvaltioissa esiintyviä, erityisesti rajat ylittäviä ongelmia rikollisuuden torjunnan, rikollisuuden ehkäisemisen sekä yleisen järjestyksen ja turvallisuuden ylläpidon alalla.

Kullakin valtuuskunnalla on yksi ääni. Euroopan komission ja Euroopan unionin neuvoston pääsihteeristön sekä Europolin edustajia pyydetään osallistumaan kokouksiin tarkkailijoina ilman äänioikeutta.

Tuotteet ja palvelut vuonna 2014 (2013)
Virasto hallinnoi myös niiden täytäntöönpanotoimenpiteiden kaikkia vaiheita, jotka sille on siirretty Euroopan parlamentin ja neuvoston päätöksellä N:o 1786/2002/EY hyväksytyn kansanterveysalalla toteutettavan unionin toimintaohjelman 2003–2008 yhteydessä.

Virasto on vastuussa täytäntöönpanotehtävien suorittamisesta. Sen tarkoituksena on hallinnoida toisen kansanterveysalan toimintaohjelmaa 2008–2013, sellaisena kuin se on hyväksyttynä päätöksellä 1350/2007/EY, kuluttajaohjelmaa 2007–2013, sellaisena kuin se on hyväksyttynä päätöksellä 1926/2006/EY, sekä asetuksen (EY) N:o 882/2004 ja direktiivin 2000/29/EY kattamia elintarviketurvallisuutta koskevia koulutustoimenpiteitä.

Tuotteet ja palvelut vuonna 2013
1.

Euroopan lääkevirasto (jäljempänä ’virasto’) perustettiin neuvoston asetuksella (ETY) N:o 2309/93, joka on korvattu Euroopan parlamentin ja neuvoston asetuksella (EY) N:o 726/2004 (1). Lontoossa sijaitseva virasto toimii osana verkostoa ja sovittaa yhteen kansallisten viranomaisten sen käyttöön asettamia tieteellisiä voimavaroja. Viraston toiminnan tavoitteena on varmistaa ihmisille ja eläimille tarkoitettujen lääkkeiden arviointi ja valvonta (2).
c)

Euroopan poliisiakatemian tavoitteena on osallistua jäsenvaltioiden ylempien poliisiviranomaisten kouluttamiseen optimoimalla niiden laitosten välinen yhteistyö, joista se muodostuu. Se tukee ja kehittää eurooppalaista tapaa käsitellä tärkeimpiä jäsenvaltioissa esiintyviä, erityisesti rajat ylittäviä ongelmia rikollisuuden torjunnan, rikollisuuden ehkäisemisen sekä yleisen järjestyksen ja turvallisuuden ylläpidon alalla.

Kullakin valtuuskunnalla on yksi ääni. Euroopan komission ja Euroopan unionin neuvoston pääsihteeristön sekä Europolin edustajia pyydetään osallistumaan kokouksiin tarkkailijoina ilman äänioikeutta.

Tuotteet ja palvelut vuonna 2010 (2009)
kuin ne on määritelty neuvoston asetuksessa (ETY) N:o 337/75 (2 ja 3 artikla)

Unioni toteuttaa ammatillista koulutusta koskevaa politiikkaa, joka tukee ja täydentää jäsenvaltioiden toimia, pitäen täysin arvossa jäsenvaltioiden vastuuta ammatillisen koulutuksen sisällöstä ja järjestämisestä. Euroopan unionin toiminnasta tehty sopimus, 166 artiklan 1 kohta

Keskuksen toimenkuva Euroopan unionin ammatillisen koulutuksen ja opetuksen asiantuntijakeskus, joka toimittaa poliittisille päätöksentekijöille, tutkijoille ja käytännössä alalla toimiville henkilöille tietoja, jotta nämä voivat saada selkeämmän käsityksen alan kehityksestä ja tehdä entistä perustellumpia päätöksiä vastaisuudessa toteutettavista toimista. Keskus avustaa Euroopan komissiota ammatillisen koulutuksen ja opetuksen edistämisessä ja kehittämisessä unionin tasolla.

Tehtävät — Koota valikoitua aineistoa ja analysoida tietoja — myötävaikuttaa tutkimuksen kehittämiseen ja yhteensovittamiseen — hyödyntää ja levittää tietoa — edistää ja tukea yhteisen lähestymistavan löytämistä ammatillisen koulutuksen kehittämiseen liittyvissä kysymyksissä — toimia monenlaisen ja laajan yleisön kohtaamispaikkana.

1 — Johtokunta Kokoonpano Kustakin jäsenvaltiosta: — yksi hallitusta edustava jäsen — yksi työnantajajärjestöjä edustava jäsen — yksi työntekijäjärjestöjä edustava jäsen ja kolme Euroopan komissiota edustavaa jäsentä. 2 — Puheenjohtajisto Kokoonpano Puheenjohtaja ja kolme johtokunnan varapuheenjohtajaa (yksi kustakin ryhmästä), kunkin ryhmän koordinaattori ja yksi komission edustaja. 3 — Johtaja Komissio nimittää johtajan johtokunnan esittämän ehdokaslistan perusteella; johtaja vastaa keskuksen hallinnosta ja panee täytäntöön johtokunnan ja puheenjohtajiston päätökset. 4 — Sisäinen tarkastus Komission sisäisen tarkastuksen osasto. 5 — Ulkoinen tarkastus Tilintarkastustuomioistuin. 6 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta.

Talousarvio 18,53 miljoonaa euroa (18,35 euroa), josta unionin tukea (15): 97 % (97 %). Henkilöstö 31.12.2009 Henkilöstötaulukossa 101 (99) tointa, joista täytettyjä: 96 (97). Muu henkilöstö: sopimussuhteiset toimihenkilöt 26 (25), komennuksella olevat kansalliset asiantuntijat 7 (6). Henkilöstö yhteensä: 129 (128). Henkilöstön tehtävät jakaantuivat seuraavasti: — operatiiviset tehtävät: 88 (87) — hallinnolliset tehtävät: 41 (41).
Keskuksen toimivaltuudet sellaisina kuin ne on määritelty neuvoston asetuksessa (ETY) N:o 1210/90

Ympäristöpolitiikka Yhteisön ympäristöpolitiikalla pyritään suojelun korkeaan tasoon yhteisön eri alueiden tilanteiden erilaisuus huomioon ottaen. Yhteisön ympäristöpolitiikka perustuu ennalta varautumisen periaatteelle sekä periaatteille, joiden mukaan ennalta ehkäiseviin toimiin olisi ryhdyttävä, ympäristövahingot olisi torjuttava ensisijaisesti niiden lähteellä ja saastuttajan olisi maksettava. (…) Ympäristöpolitiikkaansa valmistellessaan (…) yhteisö ottaa huomioon saatavilla olevat tieteelliset ja tekniset tiedot (…). (Perustamissopimuksen 174 artikla)

Tavoitteet — Euroopan laajuisen ympäristöä koskevan seurantaverkon toteuttaminen, jotta Euroopan tasolla voidaan toimittaa yhteisölle ja sen jäsenvaltioille puolueettomia, luotettavia ja vertailukelpoisia tietoja. Tavoitteena on: a) toteuttaa tarvittavat toimet ympäristön suojelemiseksi b) arvioida toimien toteuttamisen vaikutuksia c) varmistaa, että yleisölle tiedotetaan asianmukaisesti ympäristön tilaa koskevista asioista.

Tehtävät — Välittää yhteisölle ja jäsenvaltioille tarkoituksenmukaisen ja tehokkaan ympäristöpolitiikan muotoilussa ja täytäntöönpanossa tarvittavaa puolueetonta tietoa — tallentaa, vertailla ja arvioida ympäristön tilaa koskevia tietoja sekä raportoida ympäristön tilasta ja kuormituksesta yhteisön alueella — edistää ympäristötietojen vertailukelpoisuutta Euroopan tasolla ja tarvittaessa mittausmenetelmien yhdenmukaistamista asianmukaisin keinoin — edistää eurooppalaisten ympäristötietojen sisällyttämistä kansainvälisiin ohjelmiin — julkaista ympäristön kehityksen tilaa, suuntauksia ja tulevaisuudennäkymiä koskeva kertomus viiden vuoden välein — edistää ympäristöalan ennakointimenetelmien kehittämistä, ympäristövahinkojen ehkäisemiseen tai vähentämiseen käytettävää tekniikkaa koskevien tietojen vaihtoa sekä ympäristöalan ehkäisy-, suojelu- ja parannustoimien ja ympäristövahinkojen kustannusten arviointimenetelmien kehittämistä.

1 – Johtokunta Kokoonpano: — yksi edustaja kustakin jäsenvaltiosta — kaksi komission edustajaa — kaksi Euroopan parlamentin nimittämää tieteellistä erityisasiantuntijaa. Tehtävät — Työohjelman hyväksyminen ja sen täytäntöönpanon valvonta. 2 – Toiminnanjohtaja Johtokunta nimittää komission ehdotuksesta. 3 – Tiedekomitea Koostuu ympäristöalan asiantuntijoista. 4 – Ulkoinen tarkastus Koostuu ympäristöalan asiantuntijoista. 5 – Vastuuvapauden myöntävä viranomainen Parlamentti myöntää neuvoston suosituksesta.

Talousarvio 37,1 miljoonaa euroa (35,1 miljoonaa euroa) Yhteisöltä saatu tuki 85 % (82 %). Henkilöstö 31. joulukuuta 2008 Henkilöstötaulukossa 123 (116) tointa, joista täytettyjä: 116 (111) sekä 51 (55) muuta tointa (sopimussuhteinen henkilöstö, komennuksella olevat kansalliset asiantuntijat). Yhteensä: 123 (116) henkilöstön jäsentä, joiden osalta tehtävät jakautuvat seuraavasti: — operatiiviset tehtävät: 80 (73) — hallinnolliset tehtävät: 42 (42) — sekalaiset tehtävät: 1 (1).
Perustamissopimuksen mukainen yhteisön toimivalta

Viraston toimivaltuudet sellaisina kuin ne on määritelty neuvoston asetuksessa (EY) N:o 2062/94, jota muutettiin neuvoston asetuksella (EY) N:o 1112/2005)

Hallinto

Viraston resurssit vuonna 2007 (Vuoden 2006 tiedot)
13.

Tilintarkastustuomioistuin tuo perustellusti esiin, että 31. joulukuuta 2007 mennessä valvontaviranomaisella ei ollut käytettävissään IOV -vaiheen (vaihe, joka koskee järjestelmän validointia kiertoradalla) omaisuuseriä. Nämä omaisuuserät olivat ESAn hallussa. Tämä johtui hanketta koskevista silloisista oikeudellisista epävarmuustekijöistä ja ESAn esittämistä väitteistä, että asetus (EY) N:o 1942/2006 ei sido ESAa, koska se on kansainvälinen organisaatio. Valvontaviranomainen on myös sitä mieltä, että hankkeen omaisuuseriä koskeva luettelo on laadittava. Luettelo on yksi GalileoSat -ohjelman tuotoksista, jonka ESA tulisi toimittaa komissiolle, joka on uusi ohjelmanjohtaja.
8.

Eurojust on hyväksynyt asiaankuuluvat toimenpiteet puitesopimusten korvaamiseksi viimeistään niiden nelivuotisen voimassaolon aikana. Avoin hankintamenettely lähettipalveluja varten on käynnistetty ja meneillään. Eurojustin vuosikertomuksen kääntäminen edellyttää huomattavaa kurinalaisuutta sekä aikataulu- että laatuvaatimusten osalta. Valitettavasti yksikään palveluntarjoaja, jonka kanssa Eurojustilla on sopimus, ei kyennyt tarjoamaan riittävää palvelun laatua vaaditussa aikataulussa, mikä johti tilintarkastustuomioistuimen kuvaamaan tilanteeseen. Eurojust on joka tapauksessa ottanut huomioon tilintarkastustuomioistuimen huomautuksen ja valmistelee uutta hankintamenettelyä, joka käynnistetään ennen vuoden 2007 loppua.
8.

Virastossa on oltu tietoisia tilintarkastustuomioistuimen kuvaamasta tilanteesta ja myös parannustoimiin on ryhdytty. Virasto on käynnistänyt monenlaisia toimenpiteitä, joiden tarkoituksena on muistuttaa sen taloushallinnon toimijoita siitä, että on välttämätöntä seurata tiukasti menettelyjä. Käyttöön on otettu poikkeuksia koskeva luettelo, jonka sisältö esitellään kuukausittain johtajalle.
10.

Seurantakeskuksessa on ollut vuodesta 2006 automaattinen yhteys talousarviokirjanpidon ja yleisen kirjanpidon välillä. Kirjanpito ja inventointi on ajoitettu tammikuuhun kyseisen varainhoitovuoden jälkeen. Lisäksi seurantakeskus on heinäkuussa 2006 saanut päätökseen inventoitavien tavaroiden fyysisen tarkastuksen, jonka tulokset on kirjattu erityiseen tietojenkäsittelyjärjestelmään.